ใช้ชุดอุปกรณ์ Sitz Bath แช่ Sitz Bath ในอ่างอาบน้ำ
ปกติจะมีขายตามร้านขายยาใหญ่ๆ หรือในเน็ต เพราะในบ้านเราอาจจะหาซื้อยากอยู่สักหน่อย  ชุด kit ที่ว่า จะมีอ่างสำหรับนั่งแช่ที่วางบนฝารองนั่งชักโครกได้พอดี มีถุงใส่น้ำ ท่อพลาสติกไว้ฉีดพ่นน้ำ และ clamp หรือที่หนีบควบคุมกระแสน้ำที่ไหลผ่านท่อ ถึงชุด kit จะใหม่ เพิ่งแกะกล่อง แต่ก็ควรล้างทำความสะอาดกันไว้ก่อน เนื้อเยื่อที่บาดเจ็บเสียหายจะได้ไม่เสี่ยงติดเชื้อ ควรล้างอ่างให้สะอาดหมดจดโดยใช้น้ำยาทำความสะอาดที่ผสมน้ำยาฟอกขาว ขัดให้ทั่ว แล้วล้างน้ำให้สะอาด ก่อนจะนั่งแช่ให้สบายตัวสบายใจ ก็ต้องมาเตรียมน้ำกันซะก่อน   สอดท่อเข้าไปในรูอ่าง น้ำจากถุงจะได้ไหลมา ถ้าหารูเสียบท่อไม่เจอ ก็ต้องอ่านคู่มือก่อน สอดท่อเข้าไปจนถึงกลางอ่าง แล้วหนีบตีดไว้ข้างใต้ ปกติในคู่มือจะมีแผนผังการประกอบอุปกรณ์ไว้ให้ดู ใช้ตัวหนีบหยุดน้ำที่ไหลในท่อ อย่าเพิ่งให้รั่วก่อนเริ่มใช้! เติมน้ำอุ่นในถุง หรือแล้วแต่ว่าจะนั่งแช่ในน้ำอะไร โดยยกที่รองนั่งขึ้นแล้ววางอ่างลงไปในโถสุขภัณฑ์ ถ้าแขวนห้อยถุงน้ำไว้ที่ตะขอหรืออะไรได้จะดีมาก แต่จริงๆ แล้วขอแค่ให้ถุงน้ำอยู่สูงไว้ น้ำจะได้ไหลลง อาจจะต้องขยับไปมานิดหน่อยจนเจอมุมที่นั่งสบาย ระหว่างแช่ก็ขยับตัวจัดท่าทางได้ตลอด เพราะความสบายตัวสำคัญที่สุด เอาตัวหนีบออก น้ำอุ่นในถุงที่แขวนไว้สูงจะได้ไหลลงมา สายใต้อ่างจะเริ่มฉีดพ่นขึ้นด้านบน ต้องลองปรับดูให้แน่ใจว่าน้ำอุ่นจะฉีดพ่นมายังเนื้อเยื่อที่บาดเจ็บและอยากบรรเทาอาการ ทั้งปรับท่าทางตัวเองและหัวฉีด  ถ้าจะปรับตำแหน่งสายฉีด ให้ล็อคหยุดการไหลของน้ำก่อน ไม่งั้นเละเทะแน่! น้ำในถุงจะไหลช้าๆ ไม่ใช่ไหลพรวดเดียวหมด ถ้าชุดอุปกรณ์ใช้การได้ ก็จะมีน้ำอุ่นๆ ฉีดก้นสบายๆ 2 - 3 นาที ถึงน้ำในถุงจะหมดแล้ว จนไม่มีน้ำฉีดพ่นจากสายยางอีก แต่ก็แช่น้ำในอ่างต่อไปได้นานเท่าที่ต้องการ ต้องเบามือมากตอนซับเนื้อเยื่อที่บาดเจ็บให้แห้งหลังแช่ sitz bath เพราะงั้นอย่าเช็ดถูให้แห้งตามปกติ ให้ใช้ผ้านุ่มๆ สะอาดๆ ซับเบาๆ จนบริเวณนั้นแห้งสนิท  ถ้าไปขัดถูหรือเช็ดแรงๆ จะทำให้เกิดการระคายเคือง บาดเจ็บกว่าเดิมได้ แล้วจะสยองว่าอ่างอาบน้ำสกปรกชวนขนลุกได้ขนาดไหน ทั้งๆ ที่ใช้ชำระล้างร่างกายแท้ๆ! ในเมื่อเราจะแช่ sitz bath รักษาเนื้อเยื่อที่บาดเจ็บ ก็ต้องแน่ใจซะก่อน ว่าอุปกรณ์ที่ใช้นั้นสะอาดปราศจากเชื้อโรค   ใช้น้ำยาทำความสะอาดที่ผสมสารฟอกขาว จะได้ฆ่าเชื้ออ่างก่อนแช่ sitz bath ขัดให้ทั่วทุกซอกทุกมุม จะได้ขจัดคราบสบู่และผลิตภัณฑ์อาบน้ำต่างๆ ที่สะสมตามผิวอ่าง ล้างอ่างให้สะอาด ไม่ให้เหลือคราบสบู่และผลิตภัณฑ์อาบน้ำ สำคัญมากว่าน้ำที่จะใช้แช่ sitz bath ต้องเป็นน้ำอุ่นจัด แต่ไม่ถึงกับร้อนลวก คืออุณหภูมิไม่สูงจนไม่สบายตัว เกิดการระคายเคือง หรืออักเสบ น้ำที่อุ่นกำลังดีจะช่วยกระตุ้นให้เลือดไหลเวียนไปยังเนื้อเยื่อที่บาดเจ็บ ร่างกายจะฟื้นตัวเร็วกว่าเดิม เอานิ้วจุ่มน้ำ หรือหยดน้ำ 1 - 2 หยดตรงข้อมือเพราะเป็นจุดที่ไวต่อความรู้สึก ใช้ทดสอบอุณหภูมิน้ำได้ เอาจุกยางอุดท่อไว้ จะได้กักน้ำไว้ในอ่าง แล้วเปิดน้ำจนได้ระดับน้ำที่นั่งแช่แล้วมิดส่วนที่บาดเจ็บ จริงๆ แค่แช่น้ำอุ่นอย่างเดียวก็สบายตัวขึ้นแล้ว แต่ถ้าอยากให้เห็นผลกว่าเดิม หรือรักษาบรรเทาอาการให้ตรงจุด ก็ให้ลองเติมบางอย่างลงในน้ำ ยังไงลองปรึกษาคุณหมอดู ว่าควรผสมอะไรในน้ำ   เกลือนี่แหละที่ดีและคนนิยมใช้ผสม sitz bath ไม่ว่าจะแช่บรรเทาอาการอะไรก็ตาม โดยเติมน้ำที่ร้อนจัดสักนิด แล้วผสมเกลือ ¼ ถ้วยตวงลงไป ตีน้ำจนละลายเข้ากัน แล้วรอจนน้ำเย็นลงพอแช่ได้ ถ้ามีอาการติดเชื้อที่อวัยวะเพศหญิง ให้เติมน้ำส้มสายชู 1/2 ถ้วยตวงในน้ำที่ผสมเกลือแล้ว น้ำสมุนไพรก็ใช้รักษาริดสีดวงได้ดี รวมถึงเนื้อเยื่อบาดเจ็บหลังคลอดด้วย ให้ผสมดีเกลือฝรั่ง (Epsom salt) 1/2 ถ้วยตวง เบคกิ้งโซดา 2 ช้อนโต๊ะ witch hazel 2 ช้อนโต๊ะ (30 มล.) น้ำมันมะกอก 1 ช้อนโต๊ะ (15 มล.) น้ำมันหอมระเหยลาเวนเดอร์ 8 หยด และน้ำมันหอมระเหยคาโมไมล์ 8 หยด ในน้ำที่จะแช่ บริเวณที่มีอาการบาดเจ็บต้องจมอยู่ในน้ำทั้งหมด โดยนั่งแช่ไว้อย่างน้อย 15 - 30 นาที  เปิดน้ำอุ่นใส่เป็นระยะ จะได้รักษาอุณหภูมิน้ำ ต้องซับเบามือมากๆ เพราะเนื้อเยื่อบาดเจ็บอยู่ เพราะงั้นอย่าเช็ดถูให้แห้งตามปกติ ให้ซับด้วยผ้านุ่มๆ สะอาดๆ จนบริเวณนั้นแห้งสนิท  ถ้าไปขัดถูหรือเช็ดแรงๆ จะทำให้เกิดการระคายเคือง บาดเจ็บกว่าเดิมได้
หาซื้อชุดอุปกรณ์ sitz bath. ล้างอ่าง. เตรียม sitz bath. ประกอบอ่างกับถุงให้พร้อม. นั่งแช่น้ำในอ่าง. ปลดล็อคท่อ. ผ่อนคลาย. แช่เสร็จก็ซับบริเวณนั้นให้แห้ง. ล้างอ่างให้สะอาด. อุณหภูมิน้ำต้องเหมาะสม. เติมน้ำในอ่าง 8 - 10 เซนติเมตร (3 - 4 นิ้ว). ผสมสารเติมแต่งช่วยบรรเทาอาการตามใจชอบ. นั่งแช่ sitz bath. ซับให้แห้งหลังแช่เสร็จ.
https://www.wikihow.com/Take-a-Sitz-Bath https://www.wikihow.com/Take-a-Sitz-Bath
Using a Sitz Bath Kit Drawing a Sitz Bath in the Bathtub